Něćin

Něćin ( Niethen) je hornjołužiska wjeska w sakskim Budyskim wokrjesu a słuša k Bukečanskej gmejnje. Leži 210 m nad mórskej hładźinu na prawym boku rěčki Koporčanka.

 Geografija 
mini|left|Na hrodźišću
Susodne wjeski su Rodecy na sewjeru, Kołwaz na juhowuchodźe, Koporcy na juhu, Pomorcy na juhozapadźe a Wawicy na zapadźe.

 Ležownostne mjena 
Michał Rostok naliči 1887 slědowace serbske ležownostne mjena: Na Kotowskim, Na hajdeberku, Dołhe wosrědki.Michał Rostok: Ležownostne mjena. W: ČMS 40 (1887), str. 3–50, tu str. 30 (digitalizat).

 Stawizny 
Prěnje historiske naspomnjenje jako sydło knjeza Conradus Nydener pochadźa z lěta 1338. Nahladne Něćinske hrodźišćo wysoko nad Koporčanku hraješe pak hižo dołho do toho wažnu rólu při zakitowanju wuchodnych mjezow Milskeje. Ležownostne knjejstwo w Něćinje dźělachu so w lěće 1777 tamniše ryćerkubło, kuble w Njechornju a Běłej Horje kaž tež krajne hejtmanstwo w Budyšinje. Cyrkwinsce słušachu wobydlerjo ze starodawna do Bukečanskeje wosady.

We 1880tych lětach měješe wjes po Mukowej statistice cyłkownje 125 wobydlerjow, z nich 104 Serbja (83 %) a 21 Němcow.

Jednanje romana Marje Kubašec Lěto wulkich wohenjow hraje hłownje w Něćinje a susodnych Koporcach.

mini|center|upright=1.7|Powětrowy wobraz Něćina z hrodźišćom

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Bukecy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1338
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1935